b"\n_START_ARTICLE_\nPowerpop\n_START_PARAGRAPH_\nPowerpop (engelsk for \xc2\xabkraftpop\xc2\xbb) er en undersjanger av poprock, som trakk inspirasjon fra 1960-tallets britiske og amerikanske rockemusikk. Den har tatt til seg en kombinasjon av musikalske virkemidler som sterke melodier, klar vokal og skarpe harmonier, \xc3\xb8konomiske arrangementer og framtredende gitarriff. Instrumentale soloer er vanligvis holdt til et minimum, blueselementene er i stor grad nedtonet. Powerpop er hardere enn vanlig poprock, og fungerer som en blanding av pop og hardrock. P\xc3\xa5 1980- og 1990-tallet var det en kommersiell beskjeden sjangre, men p\xc3\xa5 midten av 1990-tallet og inn i 2000-tallet gikk den i stor grad ned undergrunnen. Mens dens kulturelle innvirkning har g\xc3\xa5tt opp og ned i ti\xc3\xa5renes l\xc3\xb8p, er powerpop blant rockens mest vedvarende undersjangrer.\n_START_SECTION_\nKarakteristika\n_START_PARAGRAPH_\nPowerpop er en mer aggressiv form for poprock som er basert p\xc3\xa5 fengende, melodiske og energiske melodier. Forfatteren John M. Borack uttalte i boken Shake Some Action \xe2\x80\x93 The Ultimate Guide to Power Pop at sjangeren har ofte blitt benyttet p\xc3\xa5 mange grupper og sangere med \xc2\xablykksalig likegyldighet\xc2\xbb, og rettet mot ulike navn som Britney Spears, Green Day, The Bay City Rollers og Def Leppard.\n_START_SECTION_\nH\xc3\xb8ydepunkt\n_START_PARAGRAPH_\nMotivert av framveksten av punkrock og nyveiv fikk powerpop en framtredende og kommersiell suksessfull periode p\xc3\xa5 slutten av 1970-tallet og tidlig p\xc3\xa5 1980-tallet._NEWLINE_Selv om begrepet \xc2\xabpowerpop\xc2\xbb ble f\xc3\xb8dt p\xc3\xa5 1960-tallet og benyttet s\xc3\xa5 tidlig som i 1973 i referanse til gruppen Sweet, var ikke betegnelsen i st\xc3\xb8rre bruk f\xc3\xb8r i tiden rundt 1978. Forfatteren Michael Chabon skrev at \xc2\xabPowerpop i sin essensielle form ... var ikke eksisterende i antall \xc3\xa5r etter at det ble f\xc3\xb8rst identifisert. Like mye som de st\xc3\xb8rste verkene som ble utgitt av popul\xc3\xa6re musikere p\xc3\xa5 1970-tallet, virkelig powerpop er i all vesentlighet stoff fra andre generasjon.\xc2\xbb Betegnelsen ble oftest benyttet i referanse til kritikernes favoritter som Elvis Costello og Nick Lowe, hvis stil ble vurdert som en mindre truende versjon av punkrock. _NEWLINE_Som punkerne likte powerpop-gruppene p\xc3\xa5 slutten av 1970-tallet et skjevere og t\xc3\xb8ffere lydbilde enn deres forgjengere noen \xc3\xa5r tidligere. Tidvis ble det ogs\xc3\xa5 benyttet synthesizere i musikken, skj\xc3\xb8nt ikke i samme grad som de som spilte nyveiv. Representative singler fra perioden er blant annet utgivelser fra plateselskapet Bomp! Records i Los Angeles med bandet 20/20 (\xc2\xabGiving It All\xc2\xbb), Shoes (\xc2\xabTomorrow Night\xc2\xbb), og The Romantics (\xc2\xabTell It to Carrie\xc2\xbb). Kommersielt st\xc3\xb8rre navn som Cheap Trick, The Cars og Blondie blandet innflytelse fra powerpop med andre musikkstiler og oppn\xc3\xa5dde deres f\xc3\xb8rste suksess med album utgitt i 1978. Cheap Tricks album Cheap Trick at Budokan (1979) solgte trippel platina i USA, og singler som \xc2\xabSurrender\xc2\xbb og \xc2\xabI Want You To Want Me\xc2\xbb f\xc3\xb8rte powerpop ut til et st\xc3\xb8rre publikum._NEWLINE_Visuelt var det en del powerpop-band som etterlignet utseendet til britiske band fra midten av 1960-tallet under den britiske b\xc3\xb8lgen med tynne slips og samme dress. Andre grupper som The Romantics benyttet r\xc3\xb8de l\xc3\xa6rkl\xc3\xa6r som minnet om rock and roll-stjerner fra 1950-tallet som Little Richard. Det amerikanske bandet The Beat (senere kalt for Paul Collins' Beat) etterlignet klesstilen til sine samtidige i punkrockerne The Ramones._NEWLINE_Den st\xc3\xb8rste hiten p\xc3\xa5 hitlistene ved et rent powerpop-band var The Knacks debutsingel \xc2\xabMy Sharona\xc2\xbb som holdt f\xc3\xb8rsteplassen p\xc3\xa5 Billboard Hot 100 i seks uker i l\xc3\xb8pet av sommeren 1979. Det medf\xc3\xb8lgende albumet, Get the Knack, som solgte til platina, steinsatte vegen for andre band som The Beat. Imidlertid f\xc3\xb8rte den allestedsn\xc3\xa6rv\xc3\xa6rende radiospillingen av \xc2\xabMy Sharona\xc2\xbb denne sommeren til en motreaksjon mot bandet, som igjen f\xc3\xb8rte til en tilbakeslag for hele powerpopsjangeren generelt. Sv\xc3\xa6rt f\xc3\xa5 av de powerpop-albumene som fulgte Get the Knack kom p\xc3\xa5 albumlistene i det hele tatt, og de som greide det klarte bare \xc3\xa5 klatre halvveis p\xc3\xa5 Billboard 200. The Romantics hadde en mindre hit med \xc2\xabWhat I Like About You\xc2\xbb tidlig i 1980, men ved den tiden var powerpop vurdert som en forbipasserende fase av mange musikkritikere. Mange av bandene fortsatte \xc3\xa5 utgi album p\xc3\xa5 1980-tallet, men med unntaket av The Romantics\xe2\x80\x99 In Heat (1983), var det ingen som skaffet seg oppmerksomhet. Andre grupper som The Plimsouls, The Smithereens og The dB's ble spilt p\xc3\xa5 collegeradio, hvor powerpop fortsatt var popul\xc3\xa6rt ti\xc3\xa5ret ut.\n_START_SECTION_\nStorbritannia\n_START_PARAGRAPH_\nInnholdet av begrepet \xc2\xabpowerpop\xc2\xbb hadde en noe annen betydning i Storbritannia, og refererte til en annen musikkstil enn i USA. Avisen The Evening Standard benyttet begrepet i januar 1978 i en artikkel om nyveiv-bandene Rich Kids og Tonight._NEWLINE_I tillegg ble den amerikanske nyveiv-gruppen Blondie gitt betegnelsen \xc2\xabpowerpop\xc2\xbb av den britiske pressen. Bandets sanger \xc2\xabOne Way or Another\xc2\xbb og \xc2\xab11:59\xc2\xbb fra Parallel Lines demonstrerte klart Blondies powerpop-side. Det mest kjente australske powerpop-band i perioden var antagelig The Innocents. Rockhistorikeren Glenn A. Baker hevdet de var \xc2\xabdet st\xc3\xb8rste powerpop-bandet siden Raspberries ble borte.\xc2\xbb_NEWLINE_Etter \xc3\xa5 ha p\xc3\xa5virket utviklingen av powerpop fra begynnelsen, gjorde den britiske rockegruppen The Kinks flere godt mottatte sanger i stilen av deres album Word of Mouth (1984), som \xc2\xabDo It Again\xc2\xbb."